
Lūdzam sniegto informāciju attiecībā uz 1520mm sliežu platuma dzelzceļa tīkla pārveidi uz 1435mm sliežu platuma standartu precizēt atbilstoši Latvijas pozīcijai TEN-T regulas pārskatīšanas procesā (Priekšlikums EIROPAS PARLAMENTA UN PADOMES REGULAI par Savienības pamatnostādnēm Eiropas transporta tīkla attīstībai, ar ko groza Regulu (ES) 2021/1153 un Regulu (ES) Nr. 913/2010 un atceļ Regulu (ES) Nr. 1315/2013), kas pašlaik atrodas trialogu stadijā. Minētā tiesību akta (projekta) 16.a pants trešais punkts paredz, ka dalībvalstīm būs jāgatavo dzelzceļa infrastruktūras, kas atbilst sliežu platumam, kurš nav 1435mm, migrācijas plāns. Sagatavojot migrācijas plānu būs jāņem vērā kopējās tīkla attīstības nepieciešamības. Būtisks jautājums būs par A-R kravu koridora attīstību pēc Ukrainas kara beigām. Plānā būs jāiekļauj ostu prasības attiecībā uz savienojamību ar kravu bāzēm (piemēram, Vidusāzija un Ķīna).
Sākotnējās konsultācijas ar nozari iezīmē viedokli, ka esošās dzelzceļa infrastruktūras pārveide būtu jāattīsta kā loģisks Rail Baltica paplašinājums, kas nozīmē, ka galvenā prioritāte ir Rail Baltica projekta īstenošana, sāktu 1435mm platuma dzelzceļa darbību un savienotos ar ES dzelzceļa tīklu.

